Finalitzen amb èxit els Tallers d’Educació Afectiu-Sexual a Burjassot
2025-07-24

Recentment, l’Ajuntament de Burjassot, a través de la regidoria de Sanitat dirigida per Isabel María Mora, ha finalitzat el projecte d’Educació Afectiu-Sexual, el qual va començar fa unes setmanes. El projecte s’emmarca dins de les actuacions de XarxaSalut i ha comptat amb el suport del SASEM (Servei d’Atenció i Seguiment a persones amb problemes de salut mental) de Burjassot.

El programa s’ha desenvolupat en quatre tallers que s’han dut a terme en el Centre Socioeducatiu Díaz Pintado, des de mitjan mes d’octubre fins a principis de novembre, dirigits per l’entitat Dessex. Dirigits a persones majors d’edat en situació de vulnerabilitat, els tallers han comptat amb la participació d’un total de vint persones.

Les persones participants han valorat molt positivament aquesta iniciativa, posant en relleu la necessitat d’abordar l’educació afectiu-sexual en totes les etapes de la vida. “És molt necessari parlar d’aquests temes en la vida adulta”, ha ressaltat una de les participants.